Conan Gray

Conan Lee Gray (født 5. desember 1998) er en amerikansk sanger-låtskriver og internettpersonlighet. Gray ga ut sin første EP Sunset Season i november 2018 før han spilte med Panic! at the Disco på Pray for the Wicked Tour i februar 2019. Han slipper sitt debutalbum, Kid Krow, gjennom Republic Records og Universal Music Group i mars 2020.

Biografi 
Conan Gray ble født 5. desember 1998 i Lemon Grove i California og har en irsk far og en japansk mor. Som spedbarn flyttet han med familien til Hiroshima i Japan grunnet bestefaren som trengte medisinsk behandling. Etter å ha bodd der i to år flyttet familien tilbake til California. Gray pleide å snakke japansk flytende, men har siden mistet ferdighetene sine.

Grays foreldre skilte seg da han var tre år gammel. I en «Tegn mitt liv»-video beskrev han sine erfaringer med skilsmisse som et lite barn. Ettersom hans far var i militæret flyttet Gray tolv ganger gjennom barndommen, tre ganger i løpet av sjette klasse alene. Gray ble jevnlig mobbet gjennom grunnskolen. På ett tidspunkt var han ett av bare fem asiatiske barn på skolen.

Gray slo seg til slutt ned i Georgetown i Texas, der han ble værende resten av tenårene. Grays liv i det sentrale Texas har inspirert mye av hans kunst og musikk. Han ble tatt opp til UCLA, og flyttet inn i en leilighet i Los Angeles i California i september 2017.

Karriere 
Gray opprettet sin offisielle kanal i 2013, og begynte å lage videoer i en alder av ni. Grays vlogg sentrerte seg rundt hans liv i en liten by i Texas, og han blir ofte hyllet for sin forståelse av Americana-relatert nostalgi. Gray har spilt inn musikk, vist sin egen kunst og lagd andre videoer for vloggen sin, med mer enn 25 millioner visninger frem til 2017. Gray begynte å studere kommunikasjon ved UCLA. Ikke lenge etter at han begynte undervisningen tok han en pause fra skolen for å satse på musikkarrieren sin.

Gray ga selv ut sin debutsingel, «Idle Town», i mars 2017. Sangen fikk over 14 millioner strømminger på Spotify og 12 millioner visninger på YouTube. I oktober 2018 ga Gray ut singelen «Generation Why» på Republic Records, noe som ble beskrevet som «et samlingsrop for millenniumsgenerasjonen». I november 2018 ga Gray ut en femspors EP ved navn Sunset Season som inneholder sanger som «Idle Town», «Generation Why», «Crush Culture», «Greek God» og «Lookalike». EPen havnet som nummer to på Billboards Heatseekers Album-liste og nummer 116 på Billboard Hot 200. Gray bega seg ut på en nord-amerikansk turné med hjelp fra Girl in Red.

Gray gjorde sin kvelds-TV-debut da han opptrådte på Late Night with Seth Meyers i slutten av februar 2019, før han opptrådde med flere show som oppvarmingsartist for Panic! at the Disco i løpet av oppholdet på turneen Pray for the Wicked Tour. Han spilte også på festivaler som The Great Escape i tillegg til å turnere nasjonalt.

I februar 2019 ga Gray ut en nyutgivelse av singelen «The Other Side», etter opprinnelig å ha publisert den på YouTube i 2016 i løpet av hans siste år på high school. Mellom mars og oktober 2019 ga Gray ut en rekke singler fra sitt debutalbum, Kid Krow, med sangene «Checkmate», «Comfort Crowd» og «Maniac», og en uavhengig singel, «The King». I oktober 2019 la han ut på sin andre turné i Nord-Amerika med støtte fra den anerkjente newzealandske musikeren Benee, samt den amerikanske artisten UMI. Per oktober 2019 har Gray samlet sett fått over 250 millioner strømminger på tvers av plattformer. I 2019  ble Gray tildelt en Shorty Award for Beste YouTube-Musiker, og ble nominert til Gjennombruddsartist på Streamy Awards samme år.

Hele den andre uken i 2020 tvitret Gray daglige hint om tittelen på hans debutalbum. 9. januar 2020 avslørte Gray tittelen på albumet, Kid Crow, og skrev «jeg sier mer på dette albumet enn jeg noen gang har sagt i mitt liv, og jeg kan ikke vente med å fortelle dere alle mine hemmeligheter. Elsker dere alle». Gray ga ut «The Story», den siste singelen fra albumet, senere samme dag. Gray var ment å opptre både på The Tonight Show i mars 2020 og på Coachella i april 2020, men på grunn av koronaviruspandemien ble begge opptrednene avlyst.

Diskografi

Studioalbum

EPer

Singler

Referanser

Eksterne lenker 
 
 
 
 

Sangere fra USA